CELEX: 31990D0552
Language: el
Date: 1990-11-09 00:00:00
Title: 90/552/ΕΟΚ: Απόφαση της Επιτροπής της 9ης Νοεμβρίου 1990 για την οριοθέτηση του εδάφους που μολύνθηκε από την πανώλη των ίππων

Avis juridique important

|

31990D0552

90/552/ΕΟΚ: Απόφαση της Επιτροπής της 9ης Νοεμβρίου 1990 για την οριοθέτηση του εδάφους που μολύνθηκε από την πανώλη των ίππων  

Επίσημη Εφημερίδα αριθ. L 313 της 13/11/1990 σ. 0038 - 0039 Φινλανδική ειδική έκδοση: Κεφάλαιο 3 τόμος 35 σ. 0128  Σουηδική ειδική έκδοση: Κεφάλαιο 3 τόμος 35 σ. 0128 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Νοεμβρίου 1990  για την οριοθέτηση του εδάφους που μολύνθηκε από την πανώλη των ίππων  (90/552/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών προέλευσης τρίτων χωρών (1), και ιδίως το άρθρο 5 παράγραφος 4,  Εκτιμώντας:  ότι, σύμφωνα με το άρθρο 5 παράγραφος 4 της οδηγίας 90/426/ΕΟΚ, πρέπει να οροθετηθεί το έδαφος που μολύνθηκε από πανώλη των ίππων· ότι το μολυσμένο έδαφος πρέπει να αποτελείται από τουλάχιστον μία ζώνη προστασίας και από μία ζώνη επιτήρησης στην οποία δεν έχει διενεργηθεί κανένας εμβολιασμός κατά τη διάρκεια του τελευταίου δωδεκαμήνου.  ότι, εξάλλου, σύμφωνα με το άρθρο 5 παράγραφος 2 στοιχείο α) της οδηγίας 90/426/ΕΟΚ, τμήμα του εδάφους θεωρείται μολυσμένο από πανώλη των ίππων εάν έχει διενεργηθεί εμβολιασμός κατά της ασθένειας αυτής κατά τους δώδεκα τελευταίους μήνες·  ότι, σύμφωνα με το άρθρο 5 παράγραφος 2 στοιχείο γ) της οδηγίας 90/426/ΕΟΚ, οι ζώνες προστασίας και επιτήρησης πρέπει να οροθετούνται σαφώς λαμβάνοντας υπόψη γεωγραφικούς, οικολογικούς και επιζωοτιολογικούς παράγοντες που συνδέονται με την πανώλη των ίππων·  ότι οι ισπανικές και πορτογαλικές αρχές ανέλαβαν τη δέσμευση να θεσπίσουν τα εθνικά μέτρα, και ιδίως εκείνα που σχετίζονται με την εξακρίβωση των ιπποειδών, που είναι αναγκαία για να εγγυηθούν την αποτελεσματικότητα της εφαρμογής της παρούσας απόφασης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα όρια του εδάφους που μολύνθηκαν από την πανώλη των ίππων καθορίζονται στο παράρτημα.  Άρθρο 2  Η Επιτροπή παρακολουθεί την εξέλιξη της καταστάσεως, ιδίως όσον αφορά την αναγνώρηση των ιπποειδών και την προθεσμία που παρήλθε μετά το τέλος των εμβολιασμών. Η παρούσα απόφαση θα τροποποιηθεί, ενδεχομένως, συναρτήσει της εξελίξεως αυτής.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 9 Νοεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 224 της 18. 8. 1990, σ. 42.  ΠΑΡΑΡΤΗΜΑ  Το έδαφος που μολύνθηκε από πανώλη των ίππων περιλαμβάνει:  - το ηπειρωτικό έδαφος της Πορτογαλίας και, στην Ισπανία, τις επαρχίες Huelva, Sevilla, Cadiz, Cordoba, Malaga, Jaen, Granada, Almeria, Caceres, Badajoz, Ciudad Real και Albacete (ζώνη προστασίας),  - στην Ισπανία οι επαρχίες Murcia και Alicante και την περιοχή που βρίσκεται νοτιοδυτικά των γραμμών που σχηματίζονται από:  - την οδό Ν-541 μεταξύ Pontevedra και Orense,  - την οδό Ν-6 μεταξύ Orense και του ορίου της επαρχίας της Leon,  - το σύνορο μεταξύ των επαρχιών Orense και Leon,  - το σύνορο μεταξύ των επαρχιών Zamora και Leon έως την οδό Ν-6 (Astorga-Benavente),  - την οδό Ν-6 (Astorga-Benavente) έως νοτίως του Benavente,  - την οδό Ν-630 μεταξύ Benavente και Zamora,  - την οδό C-528 μεταξύ Zamora και La Fuente de San Esteban,  - την οδό C-525 μεταξύ La Fuente de San Esteban και San Esteban de la Sierra,  - την οδό C-525 μεταξύ San Esteban de la Sierra και Guijuelo,  - τις οδούς SA-102. SA-101, AV-101 και AV-102 μεταξύ Guijuelo και Piedrahita,  - τις οδούς AV-932 και C-500 μεταξύ Piedrahita και San Martin de Pimpollar,  - τις οδούς C-502 και NVE90 μεταξύ San Martin de Pimpollar και Talavera de la Reina,  - το Rio Tejo de Talavera de la Reina έως το Toledo,  - την οδό C-400 μεταξύ Toledo και Mora,  - τις οδούς C-402 και C-302 μεταξύ Mora και Corral de Almaguer ,  - τις οδούς C-302 και CU-303 μεταξύ Corral de Almaguer και Villamyor de Santiago,  - τις οδούς CU-331, CU-322 και N-420 μεταξύ Villamayor de Santiago και Villaescusa de Haro,  - την οδό N-420 μεταξύ Villescusa de Haro και La Almarcha,  - την οδό N-3 μεταξύ La Almarcha και Utiel,  - την οδό N-3 μεταξύ Utiel και Bunyol,  - την οδό C-3322 μεταξύ Bunyol και Alzira,  - τις οδούς C-3320 και N-340 μεταξύ Alzira, Oliva και του συνόρου με την επαρχία της Alicante,  (ζώνη επιτήρησης).